Bolmen

Bolmen er en svensk innsjø som ligger sørvest i landskapet Småland, i kommunene Värnamo og Gislaved i Jönköpings län, Hylte i Hallands län og Ljungby i Kronobergs län. Den har et areal på 173 km² og er Sveriges tiende største innsjø etter areal. Den er på det dypeste 37 meter og gjennomsnittsdybden er 5,4 meter. Den har flere øyer, den største er Bolmsö med et areal på 42 km². Bolmen dreneres gjennom Bolmån til Lagan.

Sjøens økologiske status klassifiseres som «moderat» (sv. måttlig). Den kjemiske status klassifiseres som «ikke god» (sv. uppnår ej god), mye på grunn av luftbårne forurensninger, som polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia. 

Bolmen er ferskvannskilde til blant andre Lund kommune. Vannet føres i en 82 km lang tunnel til Skåne. 

Borgruinen Piksborg fra 1300-tallet i sørenden av Bolmen var en viktig grensefestning i middelalderen, da området lå nært den daværende grensa til Danmark.

I Bolmen finnes det 24 fiskearter bl.a. gjørs, gjedde, abbor, ål, lake og brasme.

 Se også 
Liste over innsjøer i Skandinavia

 Referanser 

Kategori:Småland
Kategori:Innsjøer i Småland
Kategori:Nedbørfelt til Kattegat
Kategori:Jönköpings läns geografi
Kategori:Hallands läns geografi
Kategori:Kronobergs läns geografi